Davlat fuqarolik xizmatchilari faoliyatining samaradorligini eng muhim koʻrsatkichlar asosida baholash uslubiyatini tasdiqlash toʻgʻrisida
(order, 2025-11-21)

Oʻzbekiston Respublikasining “Davlat fuqarolik xizmati toʻgʻrisida”gi Qonunining 36-moddasiga muvofiq buyuraman: 1. Davlat fuqarolik xizmatchilari faoliyatining samaradorligini eng muhim koʻrsatkichlar asosida baholash uslubiyati ilovaga muvofiq tasdiqlansin. 2. Mazkur buyruq Oʻzbekiston Respublikasi Bandlik va mehnat munosabatlari vazirligi, Iqtisodiy taraqqiyot va kambagʻallikni qisqartirish vazirligi, Axborot texnologiyalari va kommunikatsiyalarini rivojlantirish vazirligi hamda Oʻzbekiston Kasaba uyushmalari Federatsiyasi Kengashi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. Ushbu Uslubiyat Davlat fuqarolik xizmati tatbiq qilinadigan davlat organlari va tashkilotlari roʻyxatiga kiritilgan tashkilotlarda davlat fuqarolik xizmatchisini ragʻbatlantirish, xolisona va adolatli mezonlar asosida xizmatda lavozim boʻyicha koʻtarilishini taʼminlash maqsadida uning faoliyati samaradorligini eng muhim koʻrsatkichlar asosida baholash tartibini belgilaydi. 1. Mazkur Uslubiyatning amal qilishi Davlat fuqarolik xizmati lavozimlarining davlat reyestriga kiritilgan lavozimlardagi davlat fuqarolik xizmatchilari faoliyati samaradorligini eng muhim koʻrsatkichlar asosida baholash boʻyicha davlat organining oʻz ichki tartibini belgilashga nisbatan tatbiq etiladi. Ushbu Uslubiyatning amal qilishi davlat fuqarolik xizmati lavozimlarining siyosiy guruhiga taalluqli davlat fuqarolik xizmatchilariga hamda Oʻzbekiston Respublikasi Prezidentining “Respublika va mahalliy ijro etuvchi hokimiyat organlari hamda xoʻjalik birlashmalari faoliyati samaradorligini baholash tizimini takomillashtirish chora-tadbirlari toʻgʻrisida” 2024-yil 13-martdagi PF-49-son Farmoni va Vazirlar Mahkamasining “Respublika va mahalliy ijro etuvchi hokimiyat organlari hamda xoʻjalik birlashmalari rahbarlari va ularning oʻrinbosarlari faoliyatini eng muhim samaradorlik koʻrsatkichlari asosida baholashni tashkil etish chora-tadbirlari toʻgʻrisida” 2024-yil 31-iyuldagi 463-son qaroriga asosan faoliyat samaradorligini baholashning alohida tartibi belgilangan davlat organlaridagi lavozimlarga, shuningek mahalliy ijro etuvchi hokimiyat organlaridagi lavozimlarga nisbatan tatbiq etilmaydi. 2. Ushbu Uslubiyatda quyidagi asosiy tushunchalar qoʻllaniladi: davlat organi — Davlat fuqarolik xizmati tatbiq qilinadigan davlat organlari va tashkilotlari roʻyxatiga kiritilgan davlat hokimiyat vakolatlariga ega boʻlgan tashkiliy jihatdan alohida tuzilma; eng muhim samaradorlik koʻrsatkichlari (bundan buyon matnda EMSK deb yuritiladi) — davlat fuqarolik xizmatchisi tomonidan funksional vazifa va majburiyatlari ijro etilishining samaradorligi va natijadorligini baholash uchun qoʻllaniladigan va miqdoran oʻlchash mumkin boʻlgan baholash indikatorlari; zanjir uslubi — davlat organi rahbari va uning oʻrinbosari faoliyatining EMSKni vertikal tizim boʻyicha oʻziga boʻysunuvchi davlat organi markaziy apparatining tarkibiy tuzilmalari, shuningdek hududiy va idoraviy mansub tashkilotlari hamda ularning tarkibiy boʻlinmalari rahbarlarining butun iyerarxiyasi boʻylab izchillik asosida taqsimlash orqali baholanuvchi rahbarlarning individual EMSKni ishlab chiqish tartibi; EMSKning maqsadli koʻrsatkichlari — hisobot davri uchun ishlab chiqiladigan va erishilishi koʻzlanayotgan rejaviy koʻrsatkichlar; individual EMSK — hisobot davrida davlat fuqarolik xizmatchisi faoliyatining samaradorligi va natijadorligini tavsiflaydigan koʻrsatkichlar roʻyxati; amaldagi EMSK — baholanuvchi davlat fuqarolik xizmatchisi tomonidan hisobot davrida individual EMSKga haqiqatda erishilganligi koʻrsatkichi; yigʻma EMSK — baholanuvchi davlat fuqarolik xizmatchisi faoliyatining natijasi; EMSKning vazni — vazifalarning muhimligi, murakkabligi va ularni bajarishga sarflanadigan vaqtdan kelib chiqib, individual EMSKning umumiy maksimal baldagi ulushi (ahamiyati); davlat fuqarolik xizmatchisi faoliyatini EMSK asosida baholash tizimi (bundan buyon matnda Baholash tizimi deb yuritiladi) — davlat fuqarolik xizmatchisi faoliyatining samaradorligi va natijadorligini uning individual EMSKga erishish natijasiga qarab baholash boʻyicha kompleks chora-tadbirlar yigʻindisi; baholanuvchi davlat fuqarolik xizmatchisi — faoliyat samaradorligi individual baholanadigan davlat fuqarolik xizmatchisi; bevosita rahbar — baholanuvchi davlat fuqarolik xizmatchisi bevosita boʻysunuvda boʻlgan mansabdor shaxs; yuqori turuvchi rahbar — baholanuvchi davlat fuqarolik xizmatchisining bevosita rahbari toʻgʻridan-toʻgʻri boʻysunadigan mansabdor shaxs; baholash intervyusi — baholanuvchi davlat fuqarolik xizmatchisiga yuklatilgan vazifa va funksiyalarning amalga oshirish jarayoni va bajarilishi sifatini baholash boʻyicha uning bevosita rahbari tomonidan individual tartibda oʻtkaziladigan suhbat; Oʻzbekiston Respublikasi Prezidenti huzuridagi Boshqaruv samaradorligi agentligining “Samaradorlik.uz” elektron platformasi (bundan buyon matnda Yagona elektron platforma deb yuritiladi) — davlat organining tarkibiy tuzilmalari, shuningdek hududiy va idoraviy mansub tashkilotlari hamda ularning tarkibiy boʻlinmalari rahbarlari va ularning oʻrinbosarlari (bundan buyon matnda baholanuvchi rahbar deb yuritiladi) faoliyati EMSKning maqsadli koʻrsatkichlarini, shuningdek ular va davlat fuqarolik xizmatchilari faoliyatining samaradorligini baholash natijalarini aks ettiruvchi hamda maʼlumot almashinuvini nazarda tutuvchi axborot tizimi. Oʻzbekiston Respublikasi Prezidenti huzuridagi Boshqaruv samaradorligi agentligining “hrm.argos.uz” elektron platformasi — inson resurslarini boshqarishga oid maʼlumotlar va hujjatlarni shakllantirish va yuritishni amalga oshiruvchi avtomatlashtirilgan axborot tizimi. 3. Davlat organida davlat fuqarolik xizmatchilarini baholash quyidagi ketma-ketlikda amalga oshiriladi: davlat organi rahbari va uning oʻrinbosari faoliyatining EMSKni “zanjir uslubi” asosida taqsimlash orqali baholanuvchi rahbar faoliyati EMSKning maqsadli koʻrsatkichlarini ishlab chiqish va tasdiqlash; baholanuvchi davlat fuqarolik xizmatchisi faoliyatining amaldagi EMSKni hisoblash va baholash; EMSKning maqsadli koʻrsatkichlari va amaldagi EMSKni Yagona elektron platformaga, shuningdek davlat fuqarolik xizmatchilarini ragʻbatlantirish chorasini qoʻllash haqidagi maʼlumotlarni Oʻzbekiston Respublikasi Prezidenti huzuridagi Boshqaruv samaradorligi agentligining “hrm.argos.uz” elektron platformasiga doimiy ravishda kiritib borish; EMSKga erishilishi boʻyicha doimiy monitoring olib borish. 4. Davlat fuqarolik xizmatchilari faoliyatini EMSK muvofiq baholash boʻyicha davlat organlarida elektron platforma mavjud boʻlgan taqdirda, mazkur platforma Oʻzbekiston Respublikasi Prezidenti huzuridagi Boshqaruv samaradorligi agentligi bilan kelishilgan holda Yagona elektron platformaga integratsiya qilinadi. 5. Baholash tizimining asosiy tamoyillari: bogʻliqlilik — baholanuvchi rahbar faoliyati EMSKning maqsadli koʻrsatkichlari davlat organi rahbari va uning oʻrinbosari faoliyati EMSKning maqsadli koʻrsatkichlari bilan oʻzaro bogʻliq boʻlishi; ishonchlilik — amaldagi EMSKni tegishli maʼlumotlar bilan tasdiqlash hamda ushbu maʼlumotlarning kelib chiqish manbasini tekshirish imkoniyatining mavjud boʻlishi; adolatlilik — EMSKning maqsadli koʻrsatkichlari mavjud resurs va vakolatlarga muvofiq boʻlgan holda ishlab chiqilishi, baholash va uning natijalari boʻyicha qoʻllaniladigan ragʻbatlantirish choralari asosli boʻlishi. 6. Baholanuvchi rahbar faoliyati EMSK quyidagi talablarga javob berishi kerak: aniqliligi, erishish koʻzlanayotgan EMSKning maqsadli koʻrsatkichlari aniq belgilanishi; oʻlchanadigan boʻlishi, EMSKning maqsadli koʻrsatkichlarga erishish uchun muayyan shartli birliklarda oʻlchash mumkin boʻlgan koʻrsatkichlardan foydalanishni nazarda tutishi; erishish mumkinligi, EMSKning maqsadli koʻrsatkichlari mavjud resurs va vakolatlarga muvofiq boʻlishi; vaqt chegarasining mavjudligi, prognoz qilinayotgan natijalarga erishishning aniq muddatlari belgilanishi; kompetentligi, baholanuvchi rahbar faoliyati EMSKning maqsadli koʻrsatkichlari ularning vazifalari va javobgarligi doirasida boʻlishi; maqsadliligi, baholanuvchi rahbar faoliyati EMSKning maqsadli koʻrsatkichlari davlat organining asosiy vazifalarini amalga oshirishdan kutilayotgan natijalarga erishishga yoʻnaltirilganligi. 7. Davlat organida Baholash tizimini amalga oshirish quyidagi bosqichlardan iborat: a) birinchi bosqich — davlat organida mazkur Uslubiyat asosida Baholash tizimini joriy etish boʻyicha quyidagilarni nazarda tutuvchi hujjatni ishlab chiqish va tasdiqlash: Baholash tizimi joriy etiladigan tarkibiy tuzilmalar, shuningdek hududiy va idoraviy mansub tashkilotlar va ularning tarkibiy boʻlinmalarining, shu bilan birga lavozimlarning roʻyxatini; EMSKga qoʻyiladigan talablar, ularni ishlab chiqish va hisoblash tartibini; Baholash tizimini joriy etish va ishlashini monitoring qilish boʻyicha masʼul tarkibiy tuzilmani (bundan buyon matnda Masʼul tarkibiy tuzilma deb yuritiladi) belgilashni; baholanuvchi davlat fuqarolik xizmatchisi faoliyatining EMSKni baholash natijasi boʻyicha ragʻbatlantirish choralarining nisbatini; EMSKga erishilishini hisoblash davriyligini (oylik, choraklik, yarim yillik, yillik); b) ikkinchi bosqich — baholanuvchi rahbar faoliyati EMSKning maqsadli koʻrsatkichlarini ishlab chiqish va tasdiqlash; v) uchinchi bosqich — davlat organi rahbari va uning oʻrinbosarlari yigʻma EMSKlaridan kelib chiqib, baholanuvchi rahbar faoliyatining amaldagi EMSKni hisoblash va baholash, shuningdek baholanuvchi rahbarning yigʻma EMSKdan kelib chiqib, baholanuvchi davlat fuqarolik xizmatchisi faoliyatining amaldagi EMSKni hisoblash va baholash; g) toʻrtinchi bosqich — baholash natijalariga koʻra, ragʻbatlantirish chorasini qoʻllash. 8. Davlat organida baholanuvchi rahbar faoliyati EMSKning maqsadli koʻrsatkichlarini ishlab chiqish va tasdiqlash, amaldagi EMSKni hisoblash va baholash, shuningdek Baholash tizimi ishlashini monitoring qilish Yagona elektron platformada amalga oshiriladi. Davlat organi tomonidan baholash natijalariga koʻra qoʻllanilgan ragʻbatlantirish choralari toʻgʻrisidagi maʼlumotlar Masʼul tarkibiy tuzilma yoki inson resurslarini boshqarish tarkibiy boʻlinmalari tomonidan Oʻzbekiston Respublikasi Prezidenti huzuridagi Boshqaruv samaradorligi agentligining “hrm.argos.uz” elektron platformasiga doimiy ravishda kiritib boriladi. 9. Davlat organi rahbarining qarori bilan Baholash tizimini joriy etish va monitoring qilish boʻyicha (qoida tariqasida, davlat organining birinchi rahbariga boʻysunuvchi tuzilmalar orasidan) markaziy apparatning Masʼul tarkibiy tuzilmasi belgilanadi. Baholash tizimini joriy etish va monitoring qilish boʻyicha davlat organining hududiy va idoraviy mansub tashkilotlarida ham mazkur tashkilotlar rahbarlarining qarori bilan masʼul tarkibiy tuzilmalar belgilanadi. Bunda, shtatlar soni 20 kishidan kam boʻlgan hududiy va idoraviy mansub tashkilotlarda Baholash tizimini joriy etish va monitoring qilish boʻyicha alohida masʼul davlat fuqarolik xizmatchisi belgilanishi mumkin. Ushbu masʼul tarkibiy tuzilmalar yoki masʼul davlat fuqarolik xizmatchisi Baholash tizimini joriy etish va monitoring qilishda davlat organi markaziy apparatining Masʼul tarkibiy tuzilmasi bilan hamkorlikda ish olib boradi. 10. Masʼul tarkibiy tuzilmaning (davlat fuqarolik xizmatchisining) Baholash tizimini joriy etish va monitoring qilish doirasidagi vazifalari: a) baholanuvchi rahbar faoliyati EMSKning maqsadli koʻrsatkichlari ishlab chiqilishini muvofiqlashtirish; b) baholanuvchi rahbar faoliyati EMSKning maqsadli koʻrsatkichlari ishlab chiqilishi, hisoblanishi va baholanishining mazkur Uslubiyat asosida ishlab chiqilgan oʻz ichki tartibiga muvofiqligini tekshirish; g) baholanuvchi davlat fuqarolik xizmatchisining baholash natijalari boʻyicha tasdiqlovchi hujjatlarni yigʻish, saqlash va Yagona elektron platformaga kiritish (elektron shaklga oʻtkazilgan hujjatlar elektron shaklda yuritiladi hamda saqlanadi); d) baholanuvchi davlat fuqarolik xizmatchilari orasida Baholash tizimining mohiyati, ahamiyati va amaliyotda toʻgʻri qoʻllanishi boʻyicha tushuntirishlar olib borish. 11. Davlat organining tarkibiy tuzilmalari, shuningdek hududiy va idoraviy mansub tashkilotlari hamda ularning tarkibiy boʻlinmalarida davlat fuqarolik xizmatchisi faoliyati EMSKning maqsadli koʻrsatkichlarini ishlab chiqish, tasdiqlash va baholash ushbu Uslubiyatning 1-ilovasiga muvofiq sxema boʻyicha amalga oshiriladi. 12. Baholanuvchi rahbar faoliyatining individual EMSK quyidagilarni inobatga olgan holda ishlab chiqiladi: davlat organi rahbari va uning oʻrinbosari faoliyati EMSKning maqsadli koʻrsatkichlarini; davlat organining tarkibiy tuzilmalari, shuningdek hududiy va idoraviy mansub tashkilotlarining vazifa va funksiyalarini; yuqori turuvchi va bevosita rahbarlarning topshiriqlarini. 13. Baholanuvchi rahbar faoliyati EMSKning tarkibiga davlat organi rahbari va uning oʻrinbosari faoliyatining EMSKda nazarda tutilmagan, ularning funksional vazifasi bilan bogʻliq boʻlgan qoʻshimcha koʻrsatkichlar ham kiritilishi mumkin. 14. Baholanuvchi rahbar faoliyatining individual EMSK soni 10 tadan koʻp boʻlmasligi kerak. 15. EMSKning maqsadli koʻrsatkichlari quyidagilar tomonidan ushbu Uslubiyatning 3-ilovasidagi Namunaviy shaklga muvofiq tasdiqlanadi: davlat organi tarkibiy tuzilmalari, shuningdek hududiy va idoraviy mansub tashkilotlari rahbarlari faoliyati EMSKning maqsadli koʻrsatkichlari davlat organi rahbari oʻrinbosarlari tomonidan; hududiy va idoraviy mansub tashkilotlar rahbarlari oʻrinbosarlari faoliyati EMSKning maqsadli koʻrsatkichlari hududiy va idoraviy mansub tashkilotlar rahbarlari tomonidan; hududiy va idoraviy mansub tashkilotlarning tarkibiy boʻlinmalari rahbarlari faoliyati EMSKning maqsadli koʻrsatkichlari hududiy va idoraviy mansub tashkilotlar rahbarlari oʻrinbosarlari tomonidan. 16. Individual EMSKning maqsadli koʻrsatkichlari hisobot davri kesimida kelgusi yil uchun tasdiqlanadi. Bunda, baholanuvchi rahbar faoliyatining EMSKga erishilganligi natijalari kamida har chorakda (davlat organi faoliyatining oʻziga xos xususiyatidan kelib chiqib, oylik va yarim yillik hisobot davrlari belgilanishi mumkin) baholanadi. 17. Baholanuvchi rahbarning individual EMSKning maqsadli koʻrsatkichlariga tuzatishlar kiritish (qoʻshimcha koʻrsatkich bilan toʻldirish yoki individual EMSK tarkibidan ayrim koʻrsatkichlarni chiqarish, EMSKning maqsadli koʻrsatkichlariga tuzatishlar kiritish) mazkur koʻrsatkichlarni avval tasdiqlagan lavozimdagi mansabdor shaxslar tomonidan amalga oshiriladi, bundan baholanuvchi rahbar oʻzining faoliyati EMSKning maqsadli koʻrsatkichlaridan norozi boʻlganda, uning shikoyatini koʻrib chiqish natijasiga koʻra kiritilgan tuzatishlar mustasno. Bunda, baholanuvchi rahbarning individual EMSKning maqsadli koʻrsatkichlariga tuzatishlar kiritish zaruriyatini tasdiqlovchi hujjatlar ilova qilinadi. 18. Baholanuvchi rahbarning individual EMSKning maqsadli koʻrsatkichlariga tuzatishlar kiritish Yagona elektron platforma orqali amalga oshiriladi. Avval tasdiqlangan EMSKning maqsadli koʻrsatkichlariga tuzatishlar kiritishda baholanuvchi rahbar bilan kelishilishi shart. 19. Baholanuvchi rahbarning amaldagi EMSKni hisoblash va baholash ushbu Uslubiyatning 5-ilovasida belgilangan namunaviy shakl asosida quyidagilar tomonidan amalga oshiriladi: aniq koʻrsatkichlar ijrosini taʼminlash darajasi boʻyicha Masʼul tarkibiy tuzilmalar; ijro intizomiga rioya qilinganligi boʻyicha tashkiliy yoki ijro nazorati boʻyicha tuzilmalar; mehnat intizomiga rioya qilganligi boʻyicha inson resurslarini boshqarish boʻyicha tuzilmalar. 20. Davlat fuqarolik xizmatchilari faoliyatining amaldagi EMSKni hisoblash va baholash ushbu Uslubiyatning 6-ilovasida belgilangan namunaviy baholash shakli asosida quyidagilar tomonidan amalga oshiriladi: tarkibiy boʻlinmaga yuklatilgan EMSKga erishishdagi hamda vazifa va funksiyalarni bajarishdagi hissasi boʻyicha bevosita rahbarlar; ijro intizomiga rioya qilinganligi boʻyicha tashkiliy yoki ijro nazorati boʻyicha tuzilmalar/Ijro intizomi nazorati boʻlimi/boʻlinmasi; mehnat intizomiga rioya qilganligi boʻyicha inson resurslarini boshqarish boʻyicha tuzilmalar/Tashkiliy-kadrlar guruhi/boʻlimi; tashabbuskorligi boʻyicha bevosita rahbarlar. Davlat organi rahbariga toʻgʻridan-toʻgʻri boʻysunuvchi tarkibiy tuzilmalarning davlat fuqarolik xizmatchilari faoliyatini EMSK asosida baholash imkoniyati boʻlgan taqdirda, davlat fuqarolik xizmatchilarining faoliyati samaradorligini baholash ushbu Uslubiyat asosida ishlab chiqiladigan davlat organining ichki tartibiga asosan amalga oshiriladi. Davlat organi rahbariga toʻgʻridan-toʻgʻri boʻysunuvchi tarkibiy tuzilmalarning davlat fuqarolik xizmatchilari faoliyatini EMSK asosida baholash imkoniyati boʻlmagan taqdirda, davlat fuqarolik xizmatchilarining faoliyati samaradorligini baholash davlat organining ichki tartibiga asosan davlat organi rahbari tomonidan amalga oshiriladi. Hisobot davri uchun amaldagi EMSKni hisoblash va baholash Yagona elektron platforma orqali avtomatik tarzda amalga oshiriladi. 21. Baholanuvchi davlat fuqarolik xizmatchisining yigʻma EMSK: 60 baldan kam boʻlganda — “qoniqarsiz”; 60 baldan 80 balgacha — “qoniqarli”; 80 baldan 100 balgacha — “yaxshi”; 100 ball va undan yuqori boʻlganda “aʼlo” deb baholanadi. 22. EMSKning maqsadli koʻrsatkichlariga erishilishini tavsiflovchi amaldagi EMSK natijalarini hisoblash quyidagi formulalarga asosan amalga oshiriladi: 1) EMSKED = (AK/MK)*100 progressiv toifadagi samaradorlik koʻrsatkichlari uchun; 2) EMSKED = 100+(100-AK/MK*100) regressiv toifadagi samaradorlik koʻrsatkichlari uchun. Bunda, ushbu formula huquqbuzarlik va jinoyatchilik darajasi, xotin-qizlarga tazyiq va zoʻravonlik, onalar va goʻdaklar oʻlimi hamda boshqa shu kabi koʻrsatkichlarga nisbatan qoʻllaniladi. Bunda: EMSKED — EMSK natijadorligi boʻyicha erishish darajasi; AK — amaldagi EMSK; MK — EMSK maqsadli koʻrsatkichi. Har bir koʻrsatkichga erishilganlik uchun olingan ball EMSKEDni koʻrsatkich vazniga koʻpaytirish yoʻli bilan hisoblanadi. Koʻrsatkich natijasi quyidagi formula asosida hisoblab chiqiladi: OB = EMSKED*V/100 Bunda: OB — olingan ball; V — koʻrsatkich vazni. Har bir baholanuvchi davlat fuqarolik xizmatchisining yigʻma EMSK boʻyicha natijasi har bir koʻrsatkich uchun olingan ballarning yigʻindisi bilan hisoblanadi: EMSKN = OB1 + OB2 + …, Bunda, EMSKN — EMSK natijasi. 23. Baholanuvchi davlat fuqarolik xizmatchisi uchun EMSK vaznining miqdori ushbu Uslubiyatning 5 va 6-ilovalarida belgilangan namunaviy baholash shakllari asosida davlat organining baholash tizimini joriy etishni nazarda tutuvchi hujjatida belgilanadi. 24. Davlat organi rahbari va uning oʻrinbosariga boʻysunuvchi tarkibiy tuzilmalar, hududiy va idoraviy mansub tashkilotlar faoliyatining aniq koʻrsatkichlar ijrosini taʼminlash darajasi boʻyicha oʻrtacha EMSK natijalari yigʻindisi ushbu rahbar va uning oʻrinbosariga belgilangan EMSKning natijasiga muvofiq boʻlishi lozim. Davlat organi tarkibiy tuzilmasidagi baholanuvchi davlat fuqarolik xizmatchilarining tarkibiy boʻlinmaga yuklatilgan EMSKga erishishdagi hamda vazifa va funksiyalarni bajarilishidagi hissasi boʻyicha oʻrtacha EMSK natijalari yigʻindisi ushbu tarkibiy tuzilmaga belgilangan EMSKning natijasiga muvofiq boʻlishi lozim. 25. Baholanuvchi davlat fuqarolik xizmatchisi faoliyatini EMSK asosida baholash natijasiga koʻra davlat fuqarolik xizmati toʻgʻrisidagi qonunchilik hujjatlari va davlat organining ichki tartibiga muvofiq unga ragʻbatlantirish choralari qoʻllaniladi hamda uning xolisona va adolatli mezonlar asosida xizmatda lavozim boʻyicha koʻtarilishi taʼminlanadi. Davlat fuqarolik xizmatchisi faoliyatini EMSK asosida baholash natijasiga koʻra “yaxshi” va “aʼlo” deb baholangan taqdirda davlat organi rahbari tomonidan quyidagi qoʻshimcha ragʻbatlantirish choralari qoʻllanilishi mumkin: birinchi navbatda lavozimda oʻstiriladigan nomzodlar qatoriga kiritish; lavozimda oʻstiriladigan potensial nomzodlar qatoriga kiritish; malaka darajasini navbatdan tashqari berish; nomoddiy tusdagi ragʻbatlantirish; berilgan intizomiy jazo chorasini olib tashlash; boshqa ragʻbatlantirish choralari. 26. Amaldagi EMSKni hisoblash quyidagi hollarda oʻtkazilmaydi: baholanuvchi davlat fuqarolik xizmatchisi ish faoliyatini boshlaganiga uch oy muddat toʻlmagan boʻlsa; baholanuvchi davlat fuqarolik xizmatchisi taʼtilda boʻlgan muddat davomida; baholanuvchi davlat fuqarolik xizmatchisining mehnatga layoqatsizlik varaqasida belgilangan muddat davomida; baholanuvchi davlat fuqarolik xizmatchisi davlat, jamiyat, ish beruvchi va mehnat jamoasining manfaatlari yuzasidan majburiyatlarni bajarishga jalb etilganda (malaka oshirish, xizmat safari va boshqa holatlar); baholanuvchi davlat fuqarolik xizmatchisi idoralararo ishchi guruhlarga yoki boshqa tadbirlarga jalb etilganda. Mazkur bandning beshinchi va oltinchi xatboshilarida koʻrsatilgan holatlarda baholanuvchi davlat fuqarolik xizmatchisiga ustama tayinlash oldingi hisobot davridagi faoliyatidagi EMSK uchun tayinlangan ustamalarining oʻrtachasidan kam boʻlmagan miqdorda ish beruvchi tomonidan belgilanadi. 27. Davlat fuqarolik xizmatchisi faoliyatini EMSK asosida baholash imkoni boʻlmaganda, bevosita rahbar tomonidan baholash intervyusi oʻtkaziladi. 28. Baholash intervyusi bevosita rahbar tomonidan oylik, choraklik, yarim yillik yoki yil yakuni bilan oʻtkazilishi mumkin. 29. Baholash intervyusida bevosita rahbar tomonidan baholanuvchi davlat fuqarolik xizmatchisi bilan individual tartibda suhbat oʻtkaziladi va uning natijasi ushbu Uslubiyatning 8-ilovasiga muvofiq baholanadi. Baholash intervyusida baholanuvchi davlat fuqarolik xizmatchisiga yuklatilgan vazifa va funksiyalarning bajarilishi, shaxsiy tashabbuslari bilan amalga oshirgan ishlari eʼtiborga olinadi. 30. Baholash intervyusini qoʻllash natijalari boʻyicha baholanuvchi davlat fuqarolik xizmatchisiga davlat organining ichki tartibiga asosan ragʻbatlantirish choralari qoʻllaniladi. 31. Baholanuvchi rahbar tasdiqlangan EMSKning maqsadli koʻrsatkichlaridan va baholanuvchi davlat fuqarolik xizmatchisi amaldagi EMSKni hisoblash va baholash natijasidan norozi boʻlgan taqdirda yuqori turuvchi rahbarga yozma yoki elektron shaklda shikoyat qilishi mumkin. 32. Baholanuvchi rahbar tasdiqlangan EMSKning maqsadli koʻrsatkichlari va baholanuvchi davlat fuqarolik xizmatchisi amaldagi EMSKni hisoblash va baholash natijasi bilan tegishli tartibda xabardor qilingan kundan eʼtiboran bir oy ichida shikoyat qilishi mumkin. Bunda, yuqori turuvchi rahbar baholanuvchi rahbar va davlat fuqarolik xizmatchisini shikoyat koʻrib chiqilishidan besh kun oldin uni koʻrib chiqish vaqti va joyi haqida ogohlantiradi. 33. Yuqori turuvchi rahbar shikoyat kelib tushgan kundan boshlab, oʻn ish kuni ichida mazkur shikoyatni koʻrib chiqib, qaror qabul qilishi shart. Bunda, baholanuvchi rahbar va davlat fuqarolik xizmatchisi mazkur shikoyatni koʻrib chiqishda ishtirok etish huquqiga ega. 34. Baholanuvchi davlat fuqarolik xizmatchisi shikoyat boʻyicha qaror qabul qilinguniga qadar uni chaqirib olishga haqli. Shikoyatni chaqirib olish yozma yoki elektron shaklda rasmiylashtiriladi. 35. Yuqori turuvchi rahbar shikoyatni koʻrib chiqish natijalari boʻyicha quyidagi qarorlardan birini qabul qilishga haqli: tasdiqlangan EMSKning maqsadli koʻrsatkichlari va amaldagi EMSKni hisoblash va baholash natijasini oʻzgarishsiz qoldirish; tasdiqlangan EMSKning maqsadli koʻrsatkichlari va amaldagi EMSKni hisoblash va baholash natijasiga oʻzgartirishlar kiritish. 36. EMSKning maqsadli koʻrsatkichlari va amaldagi EMSKni hisoblash va baholash natijasi yuzasidan shikoyat qilinganda shikoyat roʻyxatdan oʻtkazilgan paytdan eʼtiboran belgilangan tartibda koʻrib chiqilgunga qadar ushbu EMSKning maqsadli koʻrsatkichlari va amaldagi EMSKni hisoblash va baholash natijasi amal qilishini va ijro etilishini toʻxtatib turiladi. 37. Davlat organi faoliyatining oʻziga xos xususiyatlaridan kelib chiqib ushbu Uslubiyatda nazarda tutilgan baholash metodlarini qoʻllash imkoni boʻlmagan taqdirda, davlat organi tomonidan Oʻzbekiston Respublikasi Prezidenti huzuridagi Boshqaruv samaradorligi agentligi bilan kelishilgan holda, alohida tartib va mexanizmlarni ishlab chiqishi mumkin. 38. Ushbu Uslubiyat talablarining buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. BosqichlarMasʼullarTadbirlarMuddat1-bosqichDavlat organi markaziy apparatining tarkibiy tuzilmalari (departament, boshqarma, boʻlim), idoraviy mansub va hududiy tashkilotlar rahbarlariOʻzlari boʻysunuvchi davlat organi rahbari va uning oʻrinbosari faoliyati EMSKning maqsadli koʻrsatkichlaridan kelib chiqib, oʻz faoliyatlari EMSKning maqsadli koʻrsatkichlarini ishlab chiqish.har yili yanvar oyining 20-sanasiga qadar2-bosqichMasʼul tarkibiy tuzilmalarDavlat organi markaziy apparatining tarkibiy tuzilmalari (departament, boshqarma, boʻlim), idoraviy mansub va hududiy tashkilotlar rahbarlari faoliyatlari EMSKning maqsadli koʻrsatkichlarini tegishli davlat organi rahbari va uning oʻrinbosari faoliyati EMSKning maqsadli koʻrsatkichlariga muvofiqligi, ularning vakolatlari doirasiga kirishi hamda mavjud resurslari yetarliligi yuzasidan koʻrib chiqish va kelishish.har yili yanvar oyining 23-sanasiga qadar3-bosqichDavlat organi rahbari va uning oʻrinbosarlariDavlat organi markaziy apparatining oʻziga boʻysunuvchi tarkibiy tuzilmalari (departament, boshqarma, boʻlim), idoraviy mansub va hududiy tashkilotlar rahbarlari faoliyatlari EMSKning maqsadli koʻrsatkichlarini tasdiqlash.har yili yanvar oyining 25-sanasiga qadar4-bosqichHududiy va idoraviy mansub tashkilotlarning rahbarlariOʻzlarining faoliyatlari EMSKning maqsadli koʻrsatkichlaridan kelib chiqib, oʻzlarining oʻrinbosarlari (mavjud boʻlsa) faoliyatlari EMSKning maqsadli koʻrsatkichlarini ishlab chiqish va tasdiqlash.har yili yanvar oyining 28-sanasiga qadar5-bosqichHududiy va idoraviy mansub tashkilotlar rahbarlarining oʻrinbosarlari(agarda ular mavjud boʻlmasa, hududiy va idoraviy mansub tashkilotlar rahbarlari)Hududiy va idoraviy mansub tashkilotlar rahbarlarining oʻrinbosarlari (agarda ular mavjud boʻlmasa hududiy va idoraviy mansub tashkilotlar rahbarlari) faoliyatlari EMSKning maqsadli koʻrsatkichlaridan kelib chiqib, hududiy va idoraviy mansub tashkilotlarning oʻziga boʻysunuvchi tarkibiy boʻlinmalari hamda tuman (shahar) boʻlinmalari rahbarlari faoliyatlari EMSKning maqsadli koʻrsatkichlarini ishlab chiqish hamda hududiy va idoraviy mansub tashkilotlarning masʼul tarkibiy tuzilmalari bilan kelishilgan holda tasdiqlash.har yili fevral oyining 1-sanasiga qadar6-bosqich1. Masʼul tarkibiy tuzilmalar, tashkiliy yoki ijro nazorati va inson resurslarini boshqarish boʻyicha tuzilmalar1. Davlat organi markaziy apparatining tarkibiy tuzilmalari (departament, boshqarma, boʻlim), idoraviy mansub va hududiy tashkilotlar rahbarlari faoliyatlarining amaldagi EMSKni hisoblash va ularning faoliyatlari samaradorligini baholash.hisobot davridan keyingi oyning 10 sanasiga qadar2. Masʼul tarkibiy tuzilmalar2. Baholash natijalarini va davlat organi markaziy apparatining tarkibiy tuzilmalari (departament, boshqarma, boʻlim), hududiy va idoraviy mansub tashkilotlar rahbarlarini ragʻbatlantirish toʻgʻrisida takliflarni davlat organi rahbariga taqdim qilish.7-bosqich1. Hududiy va idoraviy mansub tashkilotlarning masʼul tarkibiy tuzilmalari, tashkiliy yoki ijro nazorati va inson resurslarini boshqarish boʻyicha tuzilmalari1. Hududiy va idoraviy mansub tashkilotlar rahbar oʻrinbosarlari (mavjud boʻlsa), tarkibiy boʻlinmalari hamda tuman (shahar) boʻlinmalari rahbarlarining amaldagi EMSKni hisoblash va ular faoliyatining samaradorligini baholash.hisobot davridan keyingi oyning 12 sanasiga qadar2. Hududiy va idoraviy mansub tashkilotlarning masʼul tarkibiy tuzilmalari2. Baholash natijalarini va hududiy va hududiy va idoraviy mansub tashkilotlar rahbar oʻrinbosarlari (mavjud boʻlsa), tarkibiy boʻlinmalari hamda tuman (shahar) boʻlinmalari rahbarlarini ragʻbatlantirish toʻgʻrisida takliflarni hududiy va idoraviy mansub tashkilotlarning rahbariga taqdim qilish.8-bosqich1. Bevosita rahbar (departament, boshqarma, boʻlim boshliqlari), tashkiliy yoki ijro nazorati va inson resurslarini boshqarish boʻyicha tuzilmalari1. Tarkibiy boʻlinmalar davlat fuqarolik xizmatchilarining amaldagi EMSKni hisoblash va ular faoliyatining samaradorligini baholash.hisobot davridan keyingi oyning 15 sanasiga qadar2. Bevosita rahbar (departament, boshqarma, boʻlim boshliqlari)2. Baholash natijalarini va tarkibiy boʻlinmalar davlat fuqarolik xizmatchilarini ragʻbatlantirish toʻgʻrisida takliflarni tegishli ravishda davlat organi yoki hududiy va idoraviy mansub tashkilotlar rahbariga taqdim qilish.9-bosqichDavlat organi rahbari, hududiy va idoraviy mansub tashkilotlar rahbariBaholash natijalariga koʻra davlat fuqarolik xizmatchisini ragʻbatlantirish.hisobot davridan keyingi oyning 20 sanasiga qadar Hisobot davri uchun ___________________ rahbarining individual EMSKni tasdiqlashning__________________ (tarkibiy tuzilmaning nomi) ____________________________________________NAMUNAVIY SHAKLIBaholanuvchi rahbarning F.I.O.: __________________________________________________________;Baholanuvchi rahbarning lavozimi: ________________________________________________________;Tarkibiy tuzilmaning nomi: ______________________________________________________________;T/rEMSKning nomlanishiOʻlchov birligiToifasi(progressiv / regressiv)Yillik maqsadli koʻrsatkichshu jumladan:I chorakII chorakIII chorakIV chorakvaznrejavaznrejavaznrejavaznreja1.2.3. T/r Koʻrsatkich nomi Vazni (tavsiyaviy) 1. Davlat organi tarkibiy tuzilmasi (idoraviy mansub va hududiy tashkilot)ga yuklatilgan aniq koʻrsatkichlar ijrosini taʼminlash darajasi 60 1.1. Birinchi koʻrsatkich 1.2. Ikkini koʻrsatkich 2. Davlat organi tarkibiy tuzilmasi (hududiy va idoraviy mansub tashkilotlar) xodimlari tomonidan ijro intizomiga rioya qilinganligi (son, sifat va oʻz muddatida bajarilishi) 30 2.1. Davlat organi tarkibiy tuzilmasi (hududiy va idoraviy mansub tashkilotlar)ga kelib tushgan topshiriqlar, xatlar va boshqa hujjatlarning oʻz vaqtida bajarilganligi darajasi 20 2.2. Davlat organi tarkibiy tuzilmasi (hududiy va idoraviy mansub tashkilotlar)ga kelib tushgan murojaatlarning oʻz vaqtida koʻrib chiqilganligi darajasi** 10 3. Davlat organi tarkibiy tuzilmasi (hududiy va idoraviy mansub tashkilotlar) xodimlari tomonidan mehnat intizomiga rioya qilganligi 10 3.1. Ish rejimi talablariga rioya etganligi 5 3.2. Odob-axloq qoidalari talablariga rioya etganligi 5 Jami 100 T/r Koʻrsatkich nomi Vazni (tavsiyaviy) 1. Davlat fuqarolik xizmatchisining tarkibiy boʻlinmaga yuklatilgan EMSKga erishishdagi hamda vazifa va funksiyalarni bajarilishidagi hissasi 60 1.1. Tarkibiy boʻlinmaga yuklatilgan EMSKga erishishdagi 30 1.2. Tarkibiy boʻlinmaga yuklatilgan vazifa va funksiyalarni bajarishdagi 30 2. Ijro intizomiga rioya qilinganligi (son, sifat va oʻz muddatida bajarilishi)** 20 2.1. Tarkibiy boʻlinmaga kelib tushgan topshiriqlar, xatlar va boshqa hujjatlar boʻyicha 10 2.2. Tarkibiy boʻlinmaga kelib tushgan murojaatlar boʻyicha 10 3. Mehnat intizomiga rioya qilganligi 10 3.1. Ish rejimi talablariga rioya etganligi 7 3.2. Odob-axloq qoidalari talablariga rioya etganligi 3 4. Tashabbuskorligi (takliflar ishlab chiqqanligi, amaliyotga joriy etilganligi, oʻz tashabbusi bilan davlat organi faoliyatiga taalluqli qoʻshimcha vazifalarni bajarganligi) 10 Jami 100 1. Umumiy maʼlumotlar Baholanuvchi davlat fuqarolik xizmatchisi F.I.O. Lavozim va tarkibiy tuzilma nomi Lavozimga tayinlangan sana Baholash davri Bevosita rahbar F.I.O. Faoliyatni baholash vaqti 2. Lavozim yoʻriqnomasida belgilangan vazifalar bajarilishi samaradorligini aniqlash T/r Lavozim yoʻriqnomasida belgilangan asosiy vazifalar Baho 1. 2. 3. ... Umumiy baho Oʻrtacha baho 3. Ish qobiliyatini baholash T/r Koʻrsatkichlar Baho 1. Ishni rejalashtirish va tashkillashtirish koʻnikmasi 2. Tahliliy qobiliyati 3. Fikrini ifodalash (ogʻzaki va yozma nutqi) 4. Odob-axloq qoidalari rioya etishi 5. Qoʻl ostidagi davlat fuqarolik xizmatchilarni boshqarish koʻnikmasi* Umumiy baho Oʻrtacha baho 4. Umumiy baho** 1. Oʻrtacha baho (2-band) 2. Oʻrtacha baho (3-band) 3. Umumiy baho (2+3) 4. Umumiy oʻrtacha baho 5. Bevosita rahbarning xulosasi ________________________-------------------__________________-----------------________________________ Lavozim----------------------------------------Imzo------------------------------------------F.I.O. 6. Baholash natijalari bilan tanishganligi va eʼtirozlari (agar mavjud boʻlsa) roziman/noroziman imzo F.I.O. “______” ____________________________ ___________________________ yil